stanford-oval/wikipedia huggingface dataset:
Best of Both Worlds Concert
Listasijoitukset

| Lista (2008) | Sijoitus | Saavutus |
| --- | --- | --- |
| Australian albumilista | 15 | Kultaa |
| Brasilian Top 40 albumilista | 4 | Kultaa |
| Kanadan albumilista | 3 | Kultaa |
| U.S. Billboard 200 | 3 | Kultaa |
| U.S. Top Internet Albumit | 3 |  |
| U.S. Top Kid Audio | 1 |  |
| Britannian albumilista | 29 |  |
Triviaa

Vuoden 2009 elokuvassa Hannah Montana: The Movie esiintyy kappale The Best of Both Worlds (2009 Movie Mix), jossa Hannah laulaa samalla lavalla, jota oli käytetty kiertueella Best of Both Worlds Tour.
Craig Thomson (jalkapallotuomari)

| Craig Thomson |
| --- | --- |

Henkilötiedot
Koko nimi:  Craig Alexander Thomson
Syntynyt: 20. kesäkuuta 1972 (ikä 52) Paisley, Skotlanti
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2002– 2003– | Skotlannin valioliiga FIFA |  |  |

Craig Alexander Thomson (s. 20. kesäkuuta 1972 Paisley, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2003. Erotuomariuran ohella hän toimii asianajajana.
Hän tuomitsi uransa ensimmäisen ottelun Skotlannin valioliigassa 12. toukokuuta 2002 St. Johnstonen ja Hibernianin välillä.
Ensimmäisen kansainvälisen ottelunsa hän tuomitsi 18. kesäkuuta 2004. Siinä kohtasivat Pohjois-Irlanti ja Norja.
Aiheesta muualla

Craig Thomsonin uratilastot Soccerbase-sivustolla (Arkistoitu – Internet Archive) (englanniksi)
Bosnia ja Hertsegovina lasten Eurovision laulukilpailussa

Bosnian ja Hertsegovinan lippu.
Bosnia ja Hertsegovinan oli tarkoitus osallistua Lasten euroviisuihin vuonna 2007, mutta taloussyyt estivät osallistumisen ja maan tilalle tuli Georgia. Bosnia ja Hertsegovina on kuitenkin lähettänyt kisan televisiossa.
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Blood for Blood

| Blood for Blood |
| --- | --- |

Tiedot
Toiminnassa:  1995–
Tyylilaji:  hardcore punk, metalcore
Kotipaikka:  Yhdysvallat
Laulukieli:  englanti
Jäsenet:  Eric Medina, Laulu                        Rob Lind, Kitara, laulu                        Ian McFarland, Basso                        Neal Dike, Rummut  
Entiset jäsenet:  Mike Mahoney, Rummut                        Gina Benevides, Basso                        Greg Dellaria, Basso                        Jeremy Wooden, Basso  
Levy-yhtiö:  Victory Records, 1997–   Thorp Records  
Infobox OKNimi-testi OK: 
Blood for Blood on yhdysvaltalainen hardcore -yhtye. Yhtye on perustettu vuonna 1995 Charlestownissa, Massachusettsissa.
Blood for Blood määrittelee itsensä white trash hardcore rock 'n' roll -yhtyeeksi. Yhtyeen sanoitukset ovat usein nihilistisiä ja hyvin aggressiivisia.
Blood for Blood esiintyi Ilosaarirock-musiikkifestivaaleilla Joensuussa vuonna 2004.
Jäsenet

Rob Lind – kitara, laulu
Ian McFarland – basso
Neal Dike – rummut
Jäsenet > Entiset jäsenet

Eric "Buddha" Medina – laulu
Mike Mahoney – rummut
Gina Benevides – basso
Davey Gaitan – kitara
Greg Dellaria – basso
Jeremy Wooden – basso
Josh Waters – kitara
Jörgen Kratz
Diskografia > Studioalbumit

Spit My Last Breath (1997,  Victory Records)
Revenge on Society (1998,  Victory)
Livin' in Exile (1999,  Victory)
Wasted Youth Brew (2001,  Victory)
Outlaw Anthems (2002,  Victory)
Serenity (2004,  Thorp Records)
Diskografia > 7"-vinyylit

Soulless (1996)
Enemy (1997)
Diskografia > Demot

1st Demo (1994,  omakustanne)
Hurt You (1995,  omakustanne)
Aiheesta muualla

Levy-yhtiön sivu bändille
Chrysler Cirrus

| Chrysler Cirrus |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler
Konserni:  DaimlerChrysler
Valmistusvuodet:  1995 - 2000
Korimalli:  4-ovinen sedan, 2-ovinen cabriolet
Luokka:  Mid-size
Edeltäjä:  Chrysler LeBaron
Seuraaja:  Chrysler Sebring
Teknisesti samankaltaisia:  Dodge Stratus Plymouth Breeze
Tekniset tiedot
Vetotapa:  etuveto
Vaihteisto:  4-vaihteinen automaatti
Mitat
Massa:  1 327 kg
Pituus:  4 732 mm
Leveys:  1 821 mm
Korkeus:  1 318 mm
Chrysler Cirrus oli keskikokoinen neliovinen sedan, jota myytiin Yhdysvalloissa vuodesta 1995 vuoteen 2000. Cirrus ja sen sisarmallit, Dodge Stratus ja Plymouth Breeze, tunnettiin "Cloud Cars" -nimellä. Cirrus oli Motor Trend -lehden Vuoden Auto vuonna 1995 ja Car and Driver-lehden Kymmenen parasta -listalla vuosina 1996 and 1997.
Muotoilu

Alun perin Chrysler Cirrus oli konseptiauto joka esiteltiin vuoden 1992 Detroitin autonäyttelyssä. Kolme vuotta myöhemmin Cirrus esiteltiin 1995 ylellisimpänä kolmesta Cloud Cars -mallista (Stratus oli keskimmäinen ja Breeze niukimmin varusteltu). Erikoista oli, että kaikki kolme mallia olivat lähes saman hintaisia varuste-eroista huolimatta.
Muotoilu > Varustetasot

Vuodesta 1995 vuoteen 1997 Cirrusta oli saatavilla kahdella varustetasolla: LX:nä ja ylellisempänä LXi:nä. Vuonna 1998, LX-varustetaso jätettiin valikoimasta mutta palautettiin vuodeksi 2000 korvaamaan Plymouth Breeze.
Muotoilu > Moottorit

2,4-litrainen 4-sylinterinen (valittavissa LX:n vuonna 1996)
2,5-litrainen V6 (vakiona LX:ssä ja LXi:ssä)
Conanicut Island

Conanicut Island on saari Narragansettinlahdessa Rhode Islandin osavaltiossa, Yhdysvalloissa. Saari on kytköksissä Rhode Islandin saarella sijaitsevaan Newportin kaupunkiin Claiborne Pell Newport Bridgen kautta, ja mantereella sijaitsevaan North Kingstownin kaupunkiin Jamestown-Verrazzano Bridgen kautta. Saaren pinta-ala on 24,46 neliökilometriä, ja siellä asuu noin 5 600 ihmistä.
Bosnia-Hertsegovinan kansallismuseo

Bosnia-Hertsegovinan kansallismuseo
Bosnia-Hertsegovinan kansallismuseo sijaitsee maan pääkaupungissa Sarajevossa. Siellä esitellään maan historian vaiheita Illyrian ja Rooman valtakunnan ajoista lähtien. Museossa on näytteillä myös Sarajevon Haggadah, juutalaisten pyhä kirja 1300-luvulta. Sitä voi selata museossa myös elektronisesti.
Aiheesta muualla

Kuvia tai muita tiedostoja aiheesta Bosnia-Hertsegovinan kansallismuseo Wikimedia Commonsissa
Brahim Jabbour

| Brahim Jabbour> Henkilötiedot |
| --- | --- |
Syntynyt: 2. lokakuuta 1970 (ikä 54) Marokko
Yleisurheilija
Laji:  kestävyysjuoksu
Ennätykset:  1 500 metrin juoksu: 3:40,44 (1992) 2 000 metrin juoksu: 5:17,03 (1992) 3 000 metrin juoksu: 7:35,92 (1999) 5 000 metrin juoksu: 13:01,41 (1999) puolimaraton: 1:01.51 (1997)
| Mitalit> Maa:   Marokko.Miesten yleisurheilu.Sisäratojen MM-kilpailut  | Mitalit> Maa:   Marokko.Miesten yleisurheilu.Sisäratojen MM-kilpailut  | Mitalit> Maa:   Marokko.Miesten yleisurheilu.Sisäratojen MM-kilpailut  | Maa:   Marokko> Miesten yleisurheilu. |
| --- | --- | --- | --- |
|  Pronssia | Barcelona 1995 | 3 000 metrin juoksu |  |
Brahim Jabbour (s. 2. lokakuuta 1970) on aktiiviuransa päättänyt marokkolainen kestävyysjuoksija. Hän saavutti vuoden 1995 sisäratojen MM-kisoista pronssia 3 000 metrin juoksusta. Ennätyksikseen Jabbour juoksi 1 500 metrillä ajan 3:40,44 vuonna 1992, 2 000 metrillä ajan 5:17,03 vuonna 1992,  3 000 metrillä ajan 7:35,92 vuonna 1999, 5 000 metrillä ajan 13:01,41 vuonna 1999 ja puolimaratonilla ajan 1:01.51 vuonna 1997.
Borgundin kirkko (Ålesund)

| Borgundin kirkko Borgund kyrkje |
| --- | --- |
 Kirkko vuonna 2000.
Sijainti:  Ålesund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1200-luku
Materiaali:  kivi
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Borgundin kirkko (norj. Borgund kyrkje) on Ålesundin kunnassa Møren ja Romsdalin läänissä Norjassa sijaitseva kivinen ristikirkko 1200-luvulta.
Kuvia

Kirkko tulipalon jälkeen vuonna 1904.
Aiheesta muualla

Kuvia tai muita tiedostoja aiheesta Borgundin kirkko (Ålesund) Wikimedia Commonsissa
Chrysler Concorde

| Chrysler Concorde |
| --- | --- |
 Chrysler Concorde Limited (2002-2004)
Valmistustiedot
Valmistusmaa:   Kanada
Valmistaja:  Chrysler Corporation (1993–1998) DaimlerChrysler (1999–2004)
Valmistusvuodet:  1995–2010
Korimalli:  4-ovinen sedan
Luokka:  Full-size
Polttoaine:  bensiini
Chrysler Concorde oli neliovinen, täysikokoinen, etuvetoinen sedan, jota Chrysler valmisti vuodesta 1993 vuoteen 2004. Se korvasi Chrysler Fifth Avenue-mallin Chryslerin mallistossa. Concorde perustui Chrysler LH-pohjalevylle, ja johdettiin American Motorsin ja Renault'n suunnittelemasta Eagle Premier-mallista, ja sen sisarmalleja olivat Dodge Intrepid, Chrysler LHS, Chrysler New Yorker, ja Eagle Vision. Se oli Car and Driver-lehden Ten Best- eli Kymmenen parasta-listalla vuosina 1993 ja 1994.
Muotoilu

Concorden muotoilu perustui vuonna 1987 esiteltyyn Lamborghini Portofino -konseptiautoon. Portofino sai aikaan Chryslerin päätos valmistaa tuotantomalli joka pohjautui Portofinon vallankumoukselliseen muotoiluun, jota kutsuttiin ”cab-forwardiksi”. Cab-forward-muotoilun tunnusmerkkejä olivat suuri, kalteva tuulilasi ja melko lyhyet etu- ja takaylitykset. Pyörät sijaitsivat aivan auton kulmissa, saaden aikaan paljon suuremmat tilat matkustajille kuin muut senaikaiset autot.
Sukupolvet

Concorden ensimmäinen sukupolvi esiteltiin vuoden 1992 Detroitin autonäyttelyssä vuoden 1993 mallina. Ensimmäistä sukupolvea valmistettiin vuoteen 1997 ja Concorde muotoiltiin kokonaan uusiksi vuodeksi 1998. Concorde Limited, joka oli 10 senttimetriä pidempi kuin perus-Concorde, esiteltiin vuonna 2002 korvaamaan lähes identtisen Chrysler LHS-mallin. Concorden, kuten myös Intrepidin, viimeinen tuotantovuosi oli 2004. Chrysler 300M:n (joka korvasi Eagle Visionin vuonna 1999) tuotanto loppui myös samana vuonna. Chrysler 300 korvasi Concorden vuonna 2004 vuoden 2005 mallina.
Sukupolvet > Ensimmäinen sukupolvi (1993-1997)

Moottorivaihtoehdot:
3.3 L V6
3.5 L V6
Mittoja:
Akseliväli 113.0 tuumaa (287 cm).
Pituus 202.8 tuumaa (515 cm).
Leveys 74.4 tuumaa (189 cm).
Korkeus 56.3 tuumaa (143 cm).
Sukupolvet > Toinen sukupolvi (1998–2004)

Moottorivaihtoehdot:
2.7 L V6
3.2 L V6
3.5 L V6
Mittoja:
Akseliväli 113.0 tuumaa (287 cm).
Pituus 209.1 tuumaa (531 cm).
Leveys 74.4 tuumaa (189 cm).
Korkeus 55.8 tuumaa (142 cm)
Bondartšuk

Bondartšuk on ukrainalainen sukunimi, joka tarkoittaa tynnyrintekijää.
Anatoli Bondartšuk (s. 1940), venäläinen (neuvostoliittolainen) moukarinheittäjä
Fjodor Bondartšuk (s. 1964), venäläinen elokuvaohjaaja
Natalja Bondartšuk (s. 1950), venäläinen näyttelijä ja elokuvaohjaaja
Sergei Bondartšuk (1920–1994 ), venäläinen elokuvaohjaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Choi Min-sik

| Choi Min-sik> 최민식 |
| --- | --- |
 Choi Min-sik Karlovy Varyn elokuvajuhlilla vuonna 2009.
Henkilötiedot
Syntynyt: 27. huhtikuuta 1962 (ikä 62) Soul, Etelä-Korea
Ammatti:  näyttelijä
Näyttelijä
Aktiivisena:  1989–
Merkittävät roolit:   Oldboy  Lady Vengeance  I Saw the Devil  Lucy 
Aiheesta muualla
IMDb 
Elonet
AllMovie
Choi Min-sik (hangul: 최민식; hanja: 崔岷植; uudistettu latinisaatio: Choe Min-sik; s. 27. huhtikuuta 1962 Soul) on eteläkorealainen näyttelijä, joka tunnetaan parhaiten palkituista rooleistaan elokuvissa Oldboy (2003), I Saw the Devil (2010) ja The Admiral: Roaring Currents (2014)
Valikoitu filmografia

Kuro Arirang (1989)
Our Twisted Hero (1992)
Sara Is Guilty (1993)
No. 3 (1997)
The Quiet Family (1998)
Shiri (1999)
Happy End (1999)
Failan (2001)
Chi-hwa-seon (2002)
Oldboy (2003)
Brotherhood of War (2004)
Springtime (2004)
Crying Fist (2005)
Lady Vengeance (2005)
Himalaya, Where the Wind Dwells (2009)
I Saw the Devil (2010)
Lucy (2014)
The Admiral: Roaring Currents (2014)
The Tiger: An Old Hunter's Tale (2015)
The Mayor (2017)
Aiheesta muualla

Kuvia tai muita tiedostoja aiheesta Choi Min-sik Wikimedia Commonsissa
Choi Min-sik Internet Movie Databasessa. (englanniksi)
Daniel Thomas Turley Murphy

Daniel Thomas Turley Murphy
Daniel Thomas Turley Murphy (s. 25. tammikuuta 1943 Chicago, Illinois) on yhdysvaltalainen, Perussa toimiva roomalaiskatolinen piispa. Hänet vihittiin augustinolaiseksi papiksi 21. joulukuuta 1968 ja nimitettiin Chulucanasin koadjuuttoripiispaksi 25. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Juan Conway McNabb, jota avustivat Fortunato Baldelli ja Oscar Rolando Cantuarias Pastor.
Turley Murphysta tuli 28. lokakuuta 2000 Chulucanasin piispa.
Blind Guardian

| Blind Guardian |
| --- | --- |

 Blind Guardian kiertueella vuonna 2006.
Tiedot
Toiminnassa:  1984–
Tyylilaji:  power metal
Kotipaikka:   Krefeld, Saksa
Laulukieli:  englanti
Jäsenet:  Hansi Kürsch, laulu   André Olbrich, soolokitara   Marcus Siepen, komppikitara   Frederik Ehmke, rummut  
Entiset jäsenet:  Thomas Stauch, rummut (1984–2005) 
Levy-yhtiö:  Nuclear Blast, 2004–   Virgin Records, 1991–2004   No Remorse Records, 1987–1991   Century Media  
Aiheesta muualla
Kotisivut
Infobox OKNimi-testi OK: 
Blind Guardian on melodista power metallia soittava yhtye, joka aloitti toimintansa 1980-luvun puolivälissä Krefeldissä, Saksassa. Yhtyeeseen kuuluvat laulaja Hansi Kürsch, kitaristit Marcus Siepen ja André Olbrich sekä rumpali Frederik Ehmke. Bassoa soittaa Oliver Holzwarth ja koskettimia Michael Schüren, mutta he eivät ole yhtyeen virallisia jäseniä.
Kuoroilla ja erilaisilla tehosteilla luodaan spektaakkelimaisen esityksen tuntua. Lisäksi Blind Guardianista tyylistä voi löytää tiettyjä progressiivisuuden aineksia. Blind Guardianin tyylilajiksi voi myös määritellä jotain väliltä power-/folkmetal. Tyyliä voisi myös pitää fantasiametallina sanoitusten aihepiirien vuoksi. Yhtye on muun muassa tehnyt J. R. R. Tolkienin Silmarillioniin perustuvan konseptialbumin.
Historia > Perustaminen ja Lucifer’s Heritage

Hansi Kürsch ja Andre Olbrich perustivat Blind Guardianin esiasteen, Lucifer’s Heritage -kelttimetallibändin, vuonna 1984 Krefeldissä, Saksassa. Se julkaisi kaksi demoa vuosina 1985 ja 1986. Vuonna 1987 yhtye teki levytyssopimuksen No Remorse Records -levy-yhtiön kanssa saatuaan haalittua kokoonpanon, joka tulisi pysymään seuraavat 18 vuotta. Nimi Lucifer’s Heritage päätettiin vaihtaa, koska yhtye halusi karsia sen tuomat satanismiepäilyt ja ottaa etäisyyttä kuvitelmiin black metal -yhtyeestä. Blind Guardian oli valmis julkaisemaan debyyttialbuminsa.
Historia > Ensimmäiset albumit

Battalions of Fear julkaistiin vuonna 1988. Albumi oli tyyliltään speed metalia ja thrash metalia, jossa oli paljon vaikutteita Helloweenilta. Albumilta puuttuu vielä paljon elementtejä, jotka ovat sittemmin muodostuneet Blind Guardianin musiikin tärkeiksi määrittäjiksi.
Yhtyeellä oli läheiset välit Helloweeniin, ja seuraavana vuonna julkaistulla kakkosalbumilla, Follow the Blindilla (1989), vierailee Helloweenin perustaja Kai Hansen. Toisella pitkäsoitolla on selvästi edeltäjäänsä enemmän thrash metal -vaikutteita.
Historia > Suureen suosioon

Yhtye alkoi jo lähestyä ominta maaperäänsä, ja Tales from the Twilight World (1990) keräsi massoittain uusia faneja. Tyyli oli vaihtunut melodisemmaksi ja eeppisemmäksi, klassisen musiikin vaikutteineen ja kuoro-osuuksineen. Sävellykset olivat monimutkaisempia, ja nopeus vähäarvoisempi tekijä.
Varsinainen läpimurtoalbumi Somewhere Far Beyond (1992) vei bändin kansainvälisille myyntilistoille. Kriitikot pitävät albumia yhtenä power metallin merkkipaaluista. Albumi sisältää muun muassa valtavan suosion saaneen kappaleen ”The Bard’s Song (In the Forest)” sekä coverin Queenin, jota Blind Guardian pitää eräänä merkittävimmistä vaikuttajistaan, kappaleesta ”Spread Your Wings”. Keikkoja alettiin tehdä kotimaan ulkopuolelle, muun muassa Japaniin, jossa yhtye pääsi esiintymään 4000 katsojan edessä. Tästä konsertista taltiointiin ensimmäinen live-albumi, Tokyo Tales (1993).
Historia > Kulta-aika

Tokyo Talesin julkaisun jälkeen Blind Guardian siirtyi Tanskaan äänittämään seuraavaa studioalbumia mm. Metallican tuottajana mainetta niittäneen Flemming Rasmussenin kanssa. Tuloksena syntyi vuonna 1995 julkaistu Imaginations from the Other Side, joka astui jälleen askeleen mutkikkaampaan ja melodisempaan suuntaan unohtamatta kuitenkaan yhtyeen speed metal -juuria. Samoihin aikoihin Imaginations-kiertueen kanssa bändi julkaisi kokoelmatyyppisen levyn The Forgotten Tales (1996), joka sisälsi covereita sekä akustisia versioita yhtyeen omasta tuotannosta. Vuonna 1997 Blind Guardian ryhtyi työstämään toistaiseksi kuuluisinta levyään Nightfall in Middle-Earthia (1998). Solistin roolin ohella myös bassokitaraa soittanut Hansi Kürsch luopui levyn äänitysten alkaessa basson soitosta, koska halusi keskittyä täysipainoisesti hiomaan lauluaan. Yhtye palkkasi Oliver Holzwarthin soittamaan levyn bassoraidat ja Holzwarth soittaakin bassoa jokaisella myöhemmällä Blind Guardian-albumilla sekä keikkailee yhtyeen mukana. Nightfall in Middle-Earth on konseptialbumi, joka käsittelee J. R. R. Tolkienin Silmarillion-eeposta. Tyylillisesti Nightfall in Middle-Earth siirtyi edeltäjäänsä voimakkaammin eeppiseen, orkesterimaiseen tyyliin.
Historia > A Night at the Opera, DVD ja rumpalin vaihto

Vuonna 2000 alkoivat jälleen uuden albumin äänitykset. Tällä kertaa albumin nimi, A Night at the Opera, lainattiin Queenilta ja tuottajaksi tuli Charlie Bauerfeind. Levyn hiomiseen käytettiin jopa yhtyeen omalla mittapuulla huikeat 14 kuukautta. Leijonanosa ajasta ja rahasta meni 14-minuuttiseen Troijan sodasta kertovaan kappaleeseen, singlenäkin julkaistuun ”And Then There Was Silenceen” (2001). Albumi julkaistiin lopulta maaliskuussa 2002, neljä vuotta edellisen Nightfall in Middle-Earthin jälkeen. Albumi jakoi vahvasti mielipiteitä, toisten pitäessä sitä ylituotettuna ja liian mahtipontisena floppina, kun taas toiset nostivat levyn yhtyeen aikaisempien huippujen joukkoon. Levyä seuranneelta kiertueelta äänitettiin ensin yhtyeen toinen livealbumi Live (2003) ja sitten kiertueen huipentaneelta kaksipäiväiseltä Blind Guardian Open Air -festivaalilta yhtyeen ensimmäinen DVD Imaginations through the Looking Glass (2004), joka nousi Suomen musiikki-DVD-listalla sijalle seitsemän. Tämä jäi yhtyeen alkuperäisen rumpalin Thomen Stauchin viimeiseksi julkaisuksi Blind Guardianin kanssa, sillä seuraavana vuonna hän erosi yhtyeestä 18 vuoden jälkeen.
Historia > Viimeisimmät levyt

Stauchia paikkaamaan hankittiin Frederik Ehmke, jonka ensimmäinen julkaisu yhtyeen riveissä oli vuoden 2006 albumi A Twist in the Myth. Levy oli huomattavasti edeltäjäänsä yksinkertaisempi ja suoraviivaisempi teos, koska yhtye oli huomannut A Night at the Operan sävellysten olleen vaikeita sovittaa keikoilla esitettäviksi. A Twist in the Myth kävi julkaisuviikollaan Suomen virallisen albumilistan sijalla 30. Albumin tuotti jo kahdella edellisellä levyllä mukana ollut Charlie Bauerfeind. Ennen seuraavan levyn äänitystä yhtye teki kappaleen Sacred 2: Fallen Angel -videopeliin. Kappaleen muokattu versio julkaistiin myös yhtyeen albumilla At the Edge of Time (2010). Kyseisen albumin tuottajana jatkoi edelleen Bauerfeind, mutta tyylillisesti yhtye onnistui sekoittamaan onnistuneesti kaikkien aikakausiensa elementtejä aina speed metal -juurista A Night at the Operan orkesteripaisutteluihin asti. Tällä kertaa orkesteriosuudet olivat FILMharmonic Orchestra Praguen soittamia, eivätkä enää koneella ohjelmoituja sampleja, kuten A Night at the Operalla. At the Edge of Time nousi Suomen albumilistalla sijalle 18.
Kokoonpano

| 0 | 1 | 2 |
| --- | --- | --- |
|  Nykyiset jäsenet Hansi Kürsch – laulu  André Olbrich – kitara  Marcus Siepen – kitara  Frederik Ehmke – rummut  |  Entiset jäsenet Thomen Stauch – rummut   |  Sessiojäsenet Barend Courbois – basso  Michael Schüren – kosketinsoittimet  |
Diskografia > Studioalbumit

Battalions of Fear (1988)
Follow the Blind (1989)
Tales from the Twilight World (1990)
Somewhere Far Beyond (1992)
Imaginations from the Other Side (1995)
Nightfall in Middle-Earth (1998)
A Night at the Opera (2002)
A Twist in the Myth (2006)
At the Edge of Time (2010)
Beyond the Red Mirror (2015)
Twilight Orchestra: Legacy of the Dark Lands (2019)
The God Machine (2022)
Yhtye on julkaissut kaksi demoa nimellä Lucifer’s Heritage, ja Hansi Kürsch on julkaissut kolme levyä yhteistyössä Iced Earthin kitaristin Jon Schafferin kanssa; näiden yhteistyöstä syntynyt yhtye on nimeltään Demons & Wizards.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
The Releases of Blind Guardian (Arkistoitu – Internet Archive)
Cartago (Costa Rica)

| Cartago |
| --- | --- |
 Basílica de Nuestra Señora de los Ángeles
 lippu:  vaakuna
 Cartago
 Koordinaatit: 9°52′N, 83°55′W 
Valtio:   Costa Rica
Maakunta:  Cartago
Perustettu:  1563
Korkeus:  1 439 m
Väkiluku (2011):  22 129
 – Metropolialue:  177 130
 
 www.muni-carta.go.cr 
Infobox OKVirheellinen NIMI-arvo: 
Cartago on kaupunki Costa Rican keskiosissa niin sanotun Valle Centralin alueella. Kaupunki on myös Cartagon maakunnan hallinnollinen keskus. Cartago on perustettu vuonna 1563 ja sen asukasluku oli vuonna 2011 22 129. Suuremmalla metropolialueella asui 177 130 henkilöä.
Maantiede

Cartago sijaitsee Costa Ricassa Valle Centralin alueella. Kaupunki on Cartagon maakunnan hallinnollinen keskus. Kaupungin vieressä kohoaa tulivuori Irazú ja kaupungin korkeus merenpinnasta on 1 439 metriä.
Historia

Ensimmäinen espanjalainen Cartagon lähialueella oli Juan de Cavallón, joka perusti vuonna 1561 Garcimuñozin kaupungin. Vuonna 1563 perustettiin Cartagoa edeltänyt Ciudad del Lodo, jonne Garcimuñoz asukkaiden käskettiin muuttaa. Nykyisellä paikallaan Cartagon kaupunki perustettiin muutamaa vuotta myöhemmin vuonna 1565. Alkujaan kaupunki sai tavallisen espanjalaisen tavan mukaisesti kahdeksankulmaisen kaupunkisuunnitelman. Vuonna 1690 kaupunki käsitti 87 taloa. Kaupungista oli espanjan siirtomaavallan aikaisen Costa Rican hallinnollinen keskus. Espanjan siirtomaavallan päättyessä alue kuului jonkin aikaa Meksikoon, kunnes Keski-Amerikan liittotasavalta irtautui omaksi valtiokseen vuonna 1823. Cartago menetti samalla asemansa Costa Rican pääkaupunkina San Josélle. Costa Rica itsenäistyi vuonna 1838.
Kaupunki on kärsinyt huomattavia vahinkoja erilaisissa luonnonkatastrofeissa, minkä takia esimerkiksi vanhoja siirtomaakautisia rakennuksia ei ole juurikaan säilynyt. 4. toukokuuta 1910 kaupunkiin isku tuhoisa maanjäristys. Vuosina 1963–1965 Irazún purkaukset aiheuttivat puolestaan tulvia ja maanvyörymiä. Vuonna 1948 paikalla käytiin sisällissodan aikaisista taisteluista verisin.
Väestö

Vuonna 2011 Cartagon varsinaisessa kaupungissa asui 22 129 henkilöä. Suuremman metropolialueen asukasluku oli 177 130. Vuonna 2000 vastaavat lukemat olivat 23 978 ja 144 644.
Kulttuuri

Cartago on Costa Ricassa tunnettu katolinen pyhiinvaelluskohde. Kaupungissa sijaitsee Costa Rican suojelupyhimys Virgen de los Angelesille pyhitetty kirkko Basílica de Nuestra Señora de los Ángeles. Kirkossa on puolestaan tunnettu Musta madonnaa esittävä teos. Kaupungissa järjestetään myös tunnettu sunnuntaitori.
C.S. Cartaginés on paikallinen jalkapalloseura.
Koulutus

Cartagossa sijaitseva Cartagon teknologinen instituutti on yksi maan johtavista tieteen ja teknologian oppilaitoksista.
Näkymä kaupunkiin. Taustalla tulivuori Irazú.
Vanhan kirkon rauniot.
Jalkapalloa seuraavaa yleisöä.